28/11/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 22 de novembro do 2019 da X. T. da Coruña, polo que se somete a IP a solicitude de autorización admtva. previa, de construción e DUP, en concreto, da instalación de distribución eléctrica no concello de Muxía (Expte.-e.: IN407A2019/167-1).

Acordo do 22 de novembro do 2019 da Xefatura Territorial da Coruña, polo que se somete a información pública a solicitude de autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Muxía (expediente-e.: IN407A 2019/167-1) Expediente-e.: IN407A 2019/167-1. Solicitante: UFD Distribución Electricidad, S. A. Denominación: LMTS, CTC e RBT Vuitrón. Concello: Muxía. Características técnicas: â LMTS a 20 kV de 505 m, condutor tipo RHZ1-2OL 12/20 kV 1x240 mm 2 Al coa orixe no paso A/S proxectado no apoio núm.28-38-B-10-5 existente, tipo C-14/2000, da liña POT806 Agreiras (expediente 50.600) e remate no CTC proxectado. â LAdecuación da rede LMT existente: substitución de seccionador tipo XS por un reconectador en apoio núm.28-38-B-1 existente, tipo C-14/1000 da LMT POT806 Agreiras (expediente 50.600); substitución dos seccionadores tipo SXS existentes por seccionadores/fusibles tipo XS, localizados nos apoios núms.28-38-B-10-5 e 28-38-B-15 antes do CT San Tirso (expediente 50.600) e do CT Bardullas (expediente IN407A2016/1385-1). â LCT Vuiturón compacto prefabricado cunha potencia de 160 kVA, unha relación de transformación de 20.000/400-230 V e configuración 2L+1P. Lexislación de aplicación: 1. Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). 2. Lei 40/2015, do 1 de outubro, do réxime xurídico do sector público (BOE núm.236, do 2 de outubro de 2015). 3. Lei 24/2013, do 26 de decembro, do sector eléctrico (BOE núm.310, do 27 de decembro de 2013). 4. Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro de 2000). 5. Resolución do 19 de febreiro de 2014, pola que se aproba o procedemento de autorización administrativa de construción, de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). 6. Lei do 16 de decembro de 1954, sobre expropiación forzosa (BOE núm.351, do 17 de decembro de 1954). 7. Decreto do 26 de abril de 1957 polo que se aproba o regulamento da Lei de expropiación forzosa (BOE núm.160, do 20 de xuño de 1957). A relación concreta e individualizada dos bens e dereitos afectados que se considera de necesaria expropiación figura no anexo que se xunta con este acordo. A declaración de utilidade pública, segundo o artigo 56 da Lei 24/2013, do sector eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa. Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, núm.2, 2.º andar, 15071 A Coruña, no prazo de vinte días a partir do día seguinte ao da derradeira publicación deste acordo. Así mesmo, para dar cumprimento ao disposto no artigo 44 da Lei 39/2015, do 1 de outubro, cando as persoas propietarias ou titulares de dereitos sobre predios afectados sexan descoñecidos, se ignore o lugar de notificación ou ben, intentada esta, non se puidese practicar, a notificación farase por medio dun anuncio publicado no Boletín Oficial del Estado. A Coruña, 22 de novembro do 2019. Isidoro Martínez Arca Xefe territorial da Coruña ANEXO Expediente-e.: IN407A 2019/167-1 Solicitante: UFD Distribución Electricidad, S. A. Denominación: LMTS, CTC e RBT Vuitrón. Concello: Muxía. Relación de propietarias/os, bens e dereitos afectados Número de predio: 1. Paraxe: Ayoze Manuel Squella Lovasz. Cultivo: eucalipto. Propietaria/o: herdeiras/os de Alba Luna Slavchov Huacon. Afección de solo en pleno dominio:  Apoio núm.: PAS.  M 2: 9,0. Número de predio: 2. Paraxe: Pinceiras. Cultivo: labor. Propietaria/o: herdeiras/os de Juventino Teodora Maria Parmentier Cerrato (representante: Valeria Ines Bauzan Longden). Afección de solo en pleno dominio:  Apoio núm.: centro de transformación caseta.  M 2: 16,0.